                                                                                Nr.4616/20.03.2024
REFERAT DE APROBARE,

Subsemnatul Bucuroiu Constantin, primar al Oraşului Boldeşti-Scăeni, supun spre analiza și aprobarea Consiliului Local "Proiectul de hotărâre privind dezmembrarea în două loturi a unui teren situat în oraș Boldești-Scăeni, T5 Ps43/1/1, nr. cad. 25800".

În baza prevederilor O.U.G. nr. 57/2019 privind Codul administrativ, cu modificările și completările ulterioare şi ale Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, vă prezint următoarele:
· Prin adresa înregistrată sub numărul 2844/20.02.2024, S.C. GREEN ENERGY PLUS S.R.L. solicită dezmembrarea terenului identificat la nr. cad. 25800 
· Terenul în suprafață de 72688 mp este proprietatea privată a orașului conform HCL nr. 54/28.03.2023 pentru modificarea și completare HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni. Terenul este situat în oraș Boldești-Scăeni, T5 Ps43/1/1 și are numărul cadastral 25800. Terenul este concesionat către S.C. GREEN ENERGY PLUS S.R.L.  în baza Contractului de concesiune nr. 4/17.10.2023  pentru obiectivul: “construirea și exploatarea unui parc de panouri fotovoltaice care să nu afecteze exploatarea suprafeței de pajiște în sistem dual”
· Dezmembrarea suprafeţei de 72688 m.p. se va face în două loturi : Lotul 1 = 71875 mp; Lotul 2 = 813 mp; 
· Dezmembrarea terenului se face în vederea amenajării unui drum perimetral necesar realizării obiectivului de investiții; 
Faţă de cele mai sus prezentate propun aprobarea proiectului de hotărâre astfel cum a fost iniţiat.

                                               PRIMAR,

BUCUROIU CONSTANTIN

Consiliului Local al Oraşului Boldeşti-Scăeni
